योग्य िवद्यार्थयों को लैपटॉप बांटे
नगर संवाददाता |सवाई माधोपुर
जिलेके सरकारी विद्यालयों में पढ़कर अपनी प्रतिभा का प्रदर्शन करने वाली प्रतिभाओं को राजकीय उच्च माध्यमिक विद्यालय साहूनगर में सवाई विधायक दीया कुमारी के मुख्य आतिथ्य में लैपटॉप का वितरण किया गया। समारोह की मुख्य अतिथि विधायक दीया कुमारी थी, कार्यक्रम की अध्यक्षता नगर परिषद सभापति डॉ. विमला शर्मा ने की। विशिष्ट अतिथि के रूप में जिला शिक्षा अधिकारी माध्यमिक जगदीश प्रसाद शर्मा उपस्थित थे।
विधायक ने कहा कि सरकार प्रतिभाओं को लैपटॉप देकर आगे बढ़ने एवं दुनिया से जुड़ने के अवसर प्रदान कर रही है। प्रतिभाओं को अपने हौंसले को आगे बढ़ाते हुए गांव एवं जिले का नाम रोशन करने की आवश्यकता है। विधायक ने स्वच्छता अभियान, बेटी बचाओ-बेटी पढ़ाओ के बारे में जानकारी देते हुए कहा कि स्वयं की जागरूकता आवश्यक है। इसके बाद विधायक ने बालकों को लैपटॉप प्रदान किए। कार्यक्रम प्रभारी राजेश मंगल के अनुसार सवाई माधोपुर ब्लॉक के 223 लैपटाप में से 189 का वितरण किया गया। इस मौके पर प्रधानाचार्य सुरेश जैन ने विद्यालय एवं कार्यक्रम के बारे में जानकारी दी। वहीं जिला शिक्षा अधिकारी ने सरकारी विद्यालयों में बालकों के लिए संचालित योजनाओं के बारे में बताया। नगर परिषद सभापति डॉ. विमला शर्मा ने नगर को स्वच्छ रखने का संकल्प लेने की बात कही। लैपटॉप वितरण कार्यक्रम में एडीपीसी मनमोहन दाधीच, एडीईओ अशोक कुमार, पार्षद सुनीता जैन, अनमोल तोमर, अशोकराज मीना आदि उपस्थित थे।
सवाई माधोपुर. राउमाविसाहूनगर में प्रतिभावान छात्रा को लैपटॉप वितरित करती विधायक दीया कुमारी और नप सभापति विमला शर्मा।
hin_Deva npi_Deva hin_Deva hin_Deva hin_Deva